49. schôdza NR SR - 11.deň - B. popoludní
Dátum: 2026-04-29
Poslanec: Kolíková, Mária 
Druh vystúpenia: Vystúpenie v rozprave

Vážený pán predsedajúci, vážené dámy poslankyne, vážení páni poslanci. Ja sa dovolím tak širšie k tomuto návrhu, ktorý nám má zrušiť voľbu zo zahraničia poštou. A pýtam sa, naozaj máme nejaký problém na Slovensku, aby sme riešili túto tému? Teraz sme sa dozvedeli, že nám hrozí zastavenie eurofondov, čo znamená, že drvivá väčšina investícií na Slovensku skončí. Lebo o tom sú eurofondy. Zatiaľ nie sú zmrazené tie eurofondy, zatiaľ nie sú zastavené, ale rozhodnutie parlamentu a podnet Európskej komisie je ten krok, ktorý vlastne znamená, že takéto niečo naozaj na Slovensku hrozí. Znamená to popri tom, že ľuďom sa zásadne zhoršuje životná situácia, nevedia platiť účty. Podnikatelia majú problém, ste ma zvýšeným odvodovým a daňovým zaťažením. Štátny dlh rastie. Smerujeme do bankrotu. A ešte k tomu hrozba zastavenia eurofondov. A k tomu všetkému správa generálneho prokurátora, že experiment trestnej politiky. Má. Zvýšeným odvodovým a daňovým zaťažením štátny dlh rastie. Smerujeme do bankrotu. A ešte k tomu hrozba zastavenia eurofondov. A k tomu všetkému správa generálneho prokurátora, že experiment trestnej politiky sa nevydaril. Korupcia prekvitá, trestné činy sa neobjasňujú. Ako povedal generálny prokurátor, korupcia je na najvyšších miestach. Ale neobjasňuje sa. Prokurátori nemajú čo robiť, pretože vyšetrovateľi si nerobia svoju prácu. To, že nie sú obžaloby podané na Špecializovaný trestný súd v oblasti korupcie, že je tam zásadný prepad takýchto podaní, nie je preto, že by prokurátori si nevedeli urobiť svoju prácu. Je pravdou, že hanebná novela trestných kódexov spôsobila, že aj tie obžaloby, ktoré by boli z tých rozpracovaných vecí, ktorých mal Úrad špeciálnej prokuratúry, tak tie boli rozhádzané po celom Slovensku a kým sa s tým oboznámia tí prokurátori, aj to potrvá. Že už len z tých vecí, v ktorých sa nejaká trestná činnosť korupcie objasnila, tak aj tam sa vytvorila prekážka touto vládnou koalíciou, aby táto korupcia sa mohla posunúť ďalej. Prečo? Ale nové veci zo strany polície nie sú. Toto je problém na Slovensku. To je naozaj problém. Kto, prosím vás, je tu teraz presvedčený na Slovensku, že tu oplatí dodržiavať zákon, ak tí, čo sú pri moci, zmenia zákony tak, aby ušli pred spravodlivosťou. A nie tomuto sa tu venujeme, nie tomuto problému. My sa tu venujeme tomu, že výsledky volieb zo zahraničia nie sú v prospech tejto vládnej koalície. Takže riešime tu zase návrh zákona len v prospech vládnej koalície, nie v prospech ľudí. Nie preto, aby tu bola nejaká väčšia rovnosť volebného práva. Nie. Keď sme tu mali zákon ohľadom mesta Košice, zásadne sa zasahuje do organizácie mesta Košice, čo bude mať v konečnom dôsledku dosah na to, že nebudú si všetci rovní v tom volebnom práve. V tom nie, k týmto smerom tam nie je zmena. Naopak, zhorší sa to, na čo poukázal aj verejný ochranca práv, takže nie je v prospech ľudí. Nie v prospech ľudí. Ďalší návrh zákona, ktorý nie je v prospech ľudí. Čo, tí ľudia, ktorí sú v zahraničí, či sú nejakej nižšej kategórie? Pretože je legitímna debata, a ja ju doznavam, baviť sa o tom, že voľba zo zahraničia môže byť aj iná ako poštou. Je to legitímna debata. No ale potom my sme mali mať dostatok takých úradných miest, aby naozaj každý človek zo zahraničia, ktorý chce voliť, to bolo preňho dostupné. To znamená, na jednej strane rušíme zastupiteľské úrady v tom zahraničí. No, bo to tak je. A súvisí to aj s konsolidáciou, môžeme sa o tom baviť, že asi to bolo aj legitímne pri niektorých prípadoch. Ale aj v Dánsku? Zrušilo sa veľvyslanectvo? Je to veľká komunita Slovákov žijúcich v zahraničí a osobitne aj mladých ľudí tu žijúcich. Takže rušíme zastupiteľské úrady. Potom ideme meniť zákon o voľbách zo zahraničia a povieme: „No, už nebudete voliť korešpondenčne, ale z tých zastupiteľských úradoch, z tých, čo sme zrušili.“ Samozrejme, obzvlášť. To naozaj nedáva logiku. Naozaj to nedáva logiku. A mimochodom, v rámci konsolidácie verejných financií naozaj by ma zaujímalo tiež, aký to bude mať dopad na verejné financie, keď vlastne sa tie voľby vedeli vo veľkej miere naozaj urobiť pomerne hospodárne. Takto budú musieť samozrejme všetky úradovne fungovať. Takže ja tam nevidím ani… Nebude to v prospech ľudí, ktorí sú v zahraničí. Nejaké domnienky o manipulácii? Tak nám ukážte tie dôkazy. Povedzte nám, kto sa sťažuje v zahraničí. Kde sú tie dôkazy o manipulácii s hlasovacími lístkami? Nepíšu ľudia zo zahraničia, že to nie je pravda. S ničím takým sa nestretli ľudia, ktorí zo zahraničia volia. Študenti z Dánska sa na mňa priamo obrátili. Áno, máme priamo skúsenosť, nie je to pravda. S ničím takým sme sa nestretli. Prečo nám to idete sťažiť? Ako to má logiku, že sa tu manipuluje s tými hlasovacími lístkami? Dajte dôkazy, bavme sa o tom, nech sa páči, dajte ich na stôl. No ale potom, keď je tlačová beseda a novinári sa na to pýtajú, tak poslanec Gašpar sa tvári, že nie je pripravený na túto otázku, nevie, nemá dôkazy. Dajte tie dôkazy, bavme sa o tom. Prečo teraz, keď sú úplne iné témy na Slovensku dôležité pre ľudí, riešime sťaženie volieb zo zahraničia? Prečo teraz toto je na stole? No zjavne preto, lebo zákony, ktoré tu prinášate, nie sú pre ľudí. Nie sú pre ľudí. Hanebná novela trestných kódexov nie je pre ľudí. Ide proti ľuďom, proti tomu, aby verili, že zákon tu platí pre každého rovnako. Tento návrh zákona ide proti ľuďom, ktorí žijú v zahraničí. Prečo ho sem teraz prinášate? Aká je teraz, prosím vás, nevyhnutnosť, aby teraz my riešili zmenu volieb zo zahraničia? Tak nám ukážte, ako to chcete zabezpečiť, že každý, kto bude chcieť voliť z toho zahraničia, že proste to bude preňho dostupné. Také nič nemáme, o tom sa nedozvedáme. Len zrušíme korešpondenčnú voľbu, ale je na mieste, aby ste nám to aspoň odôvodnili. Ale to je bez argumentov, bez ničoho. Indochod. To, že sa k tomu neviete postaviť, že by ste nám niečo naozaj priniesli, nejaké jasné dôvody, vedeli to normálne objasniť, argumentovať, je zjavné. Tak ako povedal poslanec Michalko, výsledky volieb zo zahraničia jasne ukazujú, že sú v neprospech vládnej koalície, tak je predsa zrozumiteľné, že ideme tú voľbu zo zahraničia sťažiť. Tak to jedine sa to javí, že toto je jediný dôvod a zmysel. A je naozaj nepochopiteľné, toto je to kľúčové, čo máme teraz na stole. Toto je naozaj, sa tu niekoľko dní, sa tu venujeme v parlamente tomuto návrhu. Ale keď sme sem dali návrh, aby sme sa venovali osobitne tej korupcii, tak nie je tu priestor na to, aby ste si vypočuli generálneho prokurátora. Nie je tu priestor na to, aby sme riešili jeho návrh pre zmenu trestného zákona, aby konečne tresty za korupciu boli primerané. Na to tu nie je priestor, na to nemáme čas. Nie, my tu máme čas na to, aby sme tu diskutovali o tom, že ideme zrušiť voľbu zo zahraničia poštou. Ale toto nie je problém Slovenska. Toto naozaj ľudí netrápi. Ľudí trápi, ako zaplatia svoje účty. Ľudí trápi, že nemajú dostupnú zdravotnú starostlivosť, osobitne tí, ktorí sú zraniteľní a robia si zbierky. Toto ľudí trápi na Slovensku. Ľudí trápi na Slovensku, keď majú starších ľudí doma, kto sa o nich postará. Prečo už dávno nemáme tu opatrovnícku reformu, aby sme sa postarali o seniorov, aby sme si ich nenechali v zraniteľnom období života zneužívať. Ani v novom Občianskom zákonníku som nič také nevidela, aby sme sa o toto starali a chránili ich. A to už nehovorím o tom, že naše opatrovateľky sa chodia starať o seniorov do Rakúska a stále tu nemáme reformu, podobnú aspoň ako v Českej republike, aby sme dali ľuďom šancu sa o svojich seniorov starať doma. Nič také tu nemáme. O tomto sa tu máme rozprávať. Toto je sociálna vláda, prosím vás? Čo robíte sociálne? Čo robíte pre ľudí sociálne, aby sa im naozaj zlepšila kvalita života? Nie im dávať nejaké drobky, ale naozaj, aby sa im zlepšila kvalita života. K tomu treba reformy. Tomu treba naozaj pracovať, vedieť, čo idete urobiť. Ale také nič tu nevidím. Tu sú nejaké reči o ekonomickom raste. Kde sú tie opatrenia, prosím vás? Kde sa stratila pani ministerka Saková s nejakými ekonomickými opatreniami? Kde? Čo idete urobiť? Len ste zaťažili ľudí, zaťažili ste podnikateľov, všetci odchádzajú. A tí, čo odišli, tak im chcete umožniť, aby sa zúčastnili riadne volieb, iba chcete im to sťažiť. Je to hanba. Toto je naozaj hanba, pretože vy robíte zákony pre seba a nerobíte ich pre ľudí. Nerobíte pre ľudí ani to, čo by naozaj príliš mohli očakávať od vlády, ktorá je sociálna. Nič sociálne, čo by skutočne pomohlo dôstojne ľuďom žiť, ja som tu na stole nevidela. Ďakujem pekne. Pani poslankyňa Gregorová s faktickou poznámkou.